wickkiey/tamil-wikipedia-chunked huggingface dataset:
# அன்னபூர்ணா நாடக நிறுவனம்

## திரையரங்குகளின் முடிவு

இலிங்கராஜ் நந்தா என்பவரால் நிர்வகிக்கப்பட்டு வந்த அன்னபூர்ணா-பி குழு கட்டக்கிலுள்ள தின்கோனியா பாகிச்சா என்ற இடத்தில் அதன் நிரந்தர அரங்கைக் கொண்டிருந்தது. அந்த இடத்தில் இன்றும் கட்டிடம் உள்ளது. 1968 வரை அன்னபூர்ணா-ஆ குழுவில் ஆண்டுதோறும் குறைந்தது ஐந்து அல்லது ஆறு நிகழ்ச்சிகள் நடத்தப்பட்டன. இராமச்சந்திர மிஸ்ரா, பஞ்ச கிசோர் பட்நாயக், கமல் லோச்சன் மொகந்தி மற்றும் விஜய் மிசுரா போன்ற நாடக கலைஞர்கள் இந்த நாடக அரங்கில் பணியாற்றினர். புரியிலுள்ள அ-குழு அதன் சொந்த உச்சத்தைக் கண்டது. தொடர்ந்து இரண்டு மாதங்கள் மாநிலம் முழுவதும் சுற்றுப்பயணம் செய்தது. ஆனால், மெதுவாக, இரண்டு நிறுவனங்களும் தங்கள் நிதி ஆதரங்களை இழந்தன. மேலும், தவறான நிர்வாகத்தின் காரணமாக வீழ்ச்சியடைந்தன. 1977-1988 க்கு இடையில் இரவீந்திர பரிஜா என்பவரின் கீழ் சில நாடகங்கள் நடத்தப்பட்டன. **அன்னபூர்ணா நாடக நிறுவனம்** ஒரு வியத்தகு பாரம்பரியத்தை உருவாக்கியது . மேலும், கலைஞர்கள், நாடகாசிரியர்கள் மற்றும் பிற மேடை ஆளுமைகளை உருவாக்குவதில் முன்னணி பாத்திரத்தை வகித்தது. அன்னபூர்ணா (A&B) குழுமத்தின் இரண்டு திரையரங்குகளும் குறுகிய காலத்திற்கு மூடப்பட்டன. ஆனால் இப்போது அன்னபூர்ணா நாடக நிறுவனத்தின் ஆ குழு ஒவ்வொரு மாதமும் 29 ஆம் தேதி ஒரு நாடகத்தை நடத்தும் நிகழ்ச்சி நிரலுடன் மீண்டும் செயல்படத் தொடங்கியுள்ளது.
# அன்னபூர்ணா நாடக நிறுவனம்

## குறிப்பிடத்தக்க கலைஞர்கள்

- பானுமதி தேவி
# சந்தோசு சுக்லா

1996 ஆம் ஆண்டு, சௌபேபூர் சட்டமன்றத் தொகுதியில் பாரதிய சனதா கட்சி சார்பில் சந்தோசு சுக்லா சட்டமன்றத் தேர்தலில் போட்டியிட்டார். 43,418 வாக்குகள் பெற்று இரண்டாவது இடத்தைப் பிடித்தார். தொழிலாளர் ஒப்பந்த வாரியத்தின் தலைவராகவும் இருந்தார். சந்தோசு சுக்லா கொலையில் விகாசு துபே முதன்மை குற்றவாளியாக இருந்தார். துபே கைது செய்யப்பட்டார் ஆனால் அரசியல் செல்வாக்கு காரணமாக பின்னர் விடுவிக்கப்பட்டார்.
# ஆலிகார்னாசசு

வின் பண்டைய நகரங்கள்]]
**ஆலிகார்னாசசு** (*Halicarnassus*, *Ἁλικαρνᾱσσός Halikarnāssós* or *Ἀλικαρνασσός Alikarnāssós*, ; கேரியன் 𐊠𐊣𐊫𐊰 𐊴𐊠𐊥𐊵𐊫𐊰) என்பது அனத்தோலியாவில் உள்ள காரியாவில் உள்ள ஒரு பண்டைய கிரேக்க நகரமாகும். இது தென்மேற்கு காரியாவில், கோகோவா வளைகுடாவில் ஒரு அனுகூலமான இடத்தில் அமைந்துள்ளது. இது தற்கால துருக்கியின் போட்ரம் மாநகரின் ஒரு பகுதியாக உள்ளது. ஆலிகார்னசசு மாசலசின் கல்லறைக்கு பிரபலமானது, இது மவுசோலசின் கல்லறை என்றும் அழைக்கப்படுகிறது. அதன் பெயர் " மாசோலியம் " என்ற சொல்லில் இருந்து தோன்றியது. கிமு 353 முதல் 350 வரை கட்டப்பட்ட கல்லறையானது பண்டைய உலகின் ஏழு அதிசயங்களில் ஒன்றாக தரவரிசைப்படுத்தப்பட்டது.  
ஆலிகார்னசசு வரலாறு சிறப்பு வாய்ந்தது. இது முடியாட்சி முறையைக் கொண்டிருந்தது. அந்த நேரத்தில் மற்ற கிரேக்க நகர அரசுகள் நீண்ட காலமாக தங்களை ஆண்ட அரசர்களை அகற்றின. பாரசீக ஆட்சிக்கு எதிராக ஐயோனிய அண்டை நாடுகள் கலகம் செய்தபோது, ஆலிகார்னசசு பாரசீகர்களுக்கு விசுவாசமாக இருந்தது. கிமு 333 இல் ஆலிகார்னசசு முற்றுகைக்குப் பிறகு பேரரசர் அலெக்சாந்தர் இதைக் கைப்பற்றும் வரை பாரசீகப் பேரரசின் ஒரு பகுதியாகவே இருந்தது.  
செபிரியா என்பது இங்கு உள்ள குடியேற்றத்தின் அசல் பெயராகும். கி.பி 1404 இல் இப்பகுதிக்கு அருகில் நைட்ஸ் ஆஃப் ரோட்சால் செயின்ட் பீட்டர் கோட்டையகம் கட்டப்பட்டது. கோட்டையகம் கட்டபட்ட பகுதி ஒரு தீவு ஆகும். தீவின் அருகில் இருந்த முதன்மை நிலப்பரப்பில் பல கேரியன் குடியிருப்புகளை உள்ளடக்கியதாக படிப்படியாக விரிவடைந்தது. இருப்பினும், காலப்போக்கில், தீவின் நிலப்பரப்பானது முதன்மை நிலப்பரப்புடன் ஒன்றிணைந்தது. மேலும் நகரம் தற்போதுள்ள சல்மாசிஸ், பூர்வீக லெலெஜஸ் மற்றும் கேரியன்ஸ் மற்றும் பிற்கால கோட்டையின் தளத்துடன் இணைக்க விரிவாக்கப்பட்டது. முதலில் குடியேறியவர்கள் பெலோபொன்னீசிய இனத்தைச் சேர்ந்த டோரியன்கள். என்றாலும் இது விரைவில் மறக்கப்பட்டது.
# பண்டார் புத்திரி பூச்சோங்

**பண்டார் புத்திரி பூச்சோங்** (மலாய்: *Bandar Puteri Puchong*; ஆங்கிலம்: *Puchong Puteri Town*; சீனம்: 蒲种公主城); என்பது மலேசியா, சிலாங்கூர், பெட்டாலிங் மாவட்டம், பூச்சோங் பெருநகர்ப் பகுதியில் அமைந்து உள்ள ஒரு புறநகரம் ஆகும்.  
இந்தப் பண்டார் புத்திரி பூச்சோங் நகர மையம்; ஐ.ஓ.ஐ. குழுமத்தினரால் *(IOI Group: IOI Corporation Berhad)* உருவாக்கப்பட்டது. பூச்சோங் ஜெயா *(Puchong Jaya)* மற்றும் கின்ராரா *(Bandar Kinrara)* நகரங்களையும் இந்தக் குழுமம் தான் உருவாக்கியது.
# பண்டார் புத்திரி பூச்சோங்

## பொது

பண்டார் புத்திரி பூச்சோங் நகர மையத்திற்குள் பல முக்கிய வங்கிகள் உட்பட பல்வேறு வணிக மையங்கள் உள்ளன. இது ஒரு பரபரப்பான வணிக மையமாகத் திகழ்கிறது.  
இந்த நகரத்தின் வடக்கில் சுபாங் ஜெயா மாநகரம், கின்ராரா நகரம்; தெற்கில் புத்ராஜெயா நகரம்; சிப்பாங் நகரம்; கிழக்கில் செர்டாங் நகரம்; மேற்கில் புத்ரா அயிட்ஸ் ஆகிய நகர்ப் புறங்கள் உள்ளன.
# பண்டார் புத்திரி பூச்சோங்

## பொது

### பூச்சோங் நகரத்தின் வளர்ச்சி

பூச்சோங் நகரம், அண்மைய காலத்தில் பண்டார் பூச்சோங் நகர மையம் (மலாய்: *Pusat Bandar Puchong*; ஆங்கிலம்: *Puchong Town Centre*) என்று பெயர் மாற்றம் அடைந்தது. இந்தப் பண்டார் பூச்சோங் நகர மையத்திற்கு ஒட்டிய நகரம் தான் பண்டார் புத்திரி பூச்சோங்.  
பூச்சோங் நகரத்தின் வளர்ச்சியினாலும்; சுபாங் ஜெயா புறநகர் வளர்ச்சியினாலும்; அவற்றின் அருகாமையில் பல நகர்ப் புறங்கள் தோன்றின. அந்த வகையில், கடந்த 30 ஆண்டுகளில் பழைய பூச்சோங் நகரத்தைச் சுற்றிலும் பல புதிய நகர்ப் புறங்கள் தோன்றின. அதனால் பழைய பூச்சோங் நகரத்திற்கு பண்டார் பூச்சோங் என பெயரும் வைக்கப்பட்டது.  
1970-ஆம் ஆண்டுகளில் பூச்சோங் நகரின் உள்கட்டமைப்பு பெரும் வளர்ச்சி பெறத் தொடங்கியது. இப்போது மாபெரும் வளர்ச்சி கண்டுள்ளது. பல தொழில் துறை மண்டலங்கள், வணிக மையங்கள் மற்றும் குடியிருப்புப் பகுதிகள் உருவாகி உள்ளன. கடந்த 30 ஆண்டுகளில் நகரமயமாக்கல் துரிதமான வளர்ச்சி கண்டு உள்ளது.
# பண்டார் புத்திரி பூச்சோங்

## பொது

### சுபாங் ஜெயா நகராண்மைக் கழகம்

பண்டார் புத்திரி பூச்சோங்; சுபாங் ஜெயா மாநகராட்சி நிர்வாகத்தின் கீழ் வருகிறது.  
பெட்டாலிங் மாவட்டத்தில் இருக்கும் சுபாங் ஜெயா மாநகராட்சி நிர்வாகத்தின் கீழ் உள்ள இதர இடங்கள்:  
- கின்ராரா *(Kinrara)*
- தாமான் பூச்சோங் உத்தாமா *(Taman Puchong Utama)*
- தாமான் சௌஜானா பூச்சோங் *(Taman Saujana Puchong)*
- பூச்சோங் பிரிமா *(Puchong Prima)*
- பூச்சோங் ஜெயா *(Puchong Jaya)*
- புக்கிட் பூச்சோங் 1 *(Bukit Puchong 1)*
- பண்டார் பூச்சோங்* (Bandar Puchong)*
- பண்டார் புத்திரி பூச்சோங் *(Bandar Puteri Puchong)*
- பூச்சோங் பெர்மாய்* (Puchong Permai)*
# காக்கரெல்சு விசிறிவால்

**காக்கரெல்சு விசிறிவால்** (*Cockerell's fantail*)(*ரைபிதுரா காக்கரெல்லி*) அல்லது **வெள்ளை-சிறகு விசிறிவால்** என்பது ரைபிதுரிடே குடும்பத்தில் உள்ள ஒரு பறவைச் சிற்றினமாகும். இது சாலமன் தீவுகள் (தீவுக்கூட்டம்) முழுவதும் காணப்படுகிறது.
# காக்கரெல்சு விசிறிவால்

## விளக்கம்

மெல்லிய, நீண்ட, விசிறி வாலினைக் கொண்டுள்ளது. அடிப்பகுதி வெள்ளையாகவும் மேற்பகுதி கருமையாகவும், மார்பில் வெள்ளை நிற புள்ளிகளுடன் காணப்படும். வெள்ளை நிற தொண்டையுடன் இருண்ட கொண்டையுடன் காணப்படும். இறக்கை மாறுபட்ட வெள்ளை நிறத்தில் காணப்படும்.
# காக்கரெல்சு விசிறிவால்

## வாழிடம்

இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும். இது வாழ்விட இழப்பால் அச்சுறுத்தப்படுகிறது.
# பன்னாட்டு இயற்கைப் பாதுகாப்பு ஒன்றிய செம்பட்டியலின் இயலிடத்தில் அற்றுவிட்ட இனங்கள்

**பன்னாட்டு இயற்கைப் பாதுகாப்பு ஒன்றிய செம்பட்டியலின் இயலிடத்தில் அற்றுவிட்ட இனங்கள்** (*IUCN Red List extinct in the wild species*) என்பது பன்னாட்டு இயற்கைப் பாதுகாப்பு ஒன்றிய செம்பட்டியலின் 2014.2 பதிப்பு, 78 (39 விலங்குகள், 39 தாவரங்கள் ) காட்டு இனங்கள், துணையினங்கள் மற்றும் வகைகள், இருப்பு மற்றும் துணை மக்கள்தொகையில் இயலிடத்தில் அற்றுவிட்ட இனமாக அடையாளம் காணப்பட்டுள்ளது.  
காட்டு இனங்களில் அழிந்துபோன பன்னாட்டு இயற்கைப் பாதுகாப்பு ஒன்றிய பட்டியல்கள் திணை வாரியாக கீழே பார்க்கவும்:  
- **விலங்குகள்** (திணை விலங்கு) — பன்னாட்டு இயற்கைப் பாதுகாப்பு ஒன்றிய செம்ப்பட்டியல் காட்டு இனங்களில் அழிந்து விட்டது
- **தாவரங்கள்** (திணை தாவரம்) — பன்னாட்டு இயற்கைப் பாதுகாப்பு ஒன்றிய செம்ப்பட்டியல் காட்டு இனங்களில் அழிந்து விட்டது
# சீன சிறுத்தை

**சீன சிறுத்தை** (*Chinese leopard*) என்பது சீனாவில் காணப்படும் மூன்று சிறுத்தை (*பாந்தெரா பார்டசு*) துணையினங்களுள் ஏதேனும் ஒன்றைக் குறிக்கிறது:  
- இந்தியச் சிறுத்தை (*பா. பா. பசுகா*) தெற்கு திபெத்தில், கோமோலாங்மா தேசிய இயற்கை காப்பகத்தில் இச்சிறுத்தைகள் பதிவு செய்யப்பட்டுள்ளன.
- வட சீனாவின் சிலின் மாகாணத்தில் உள்ள ஆமுர் சிறுத்தை (*பா. பா.* *ஓரியண்டலிசு*) ஹன்சுன் தேசிய இயற்கை காப்பகத்தில் புகைப்பட-கண்காணிப்பில் பதிவு செய்யப்பட்டுள்ளது. பன்னாட்டு எல்லையைக் குறிக்கும் உயரமான மற்றும் நீண்ட கம்பி வேலி இருந்தபோதிலும், சிறுத்தைகள் சீனா, உருசியா மற்றும் வட கொரியா இடையே தூமென் ஆற்றின் குறுக்கே கடக்கின்றன.
- இந்தோசீன சிறுத்தை (*பா. பா.* *டெலாகொளரி*) தெற்கு சீனாவின் யுன்னான் மாகாணத்தில் காணப்படுகிறது. இங்கு முத்து ஆறு வடக்கு பகுதியில் சிறுத்தை மக்கள்தொகைக்கு ஒரு தடையாக இருப்பதாகக் கருதப்படுகிறது.
# தேசிய பாதுகாப்பு உற்பத்தி அகாதமி

**தேசியப் பாதுகாப்பு உற்பத்தி அகாதமி** (**National Academy of Defence Production**) இந்திய இராணுவத்தின் முப்படைக்களுக்கும் தேவையான பல்வேறு வகையான படைக்கலன்களையும், தளவாடப் பொருட்களையும் உற்பத்தி செய்யும் தொழிற்சாலைகளில் பணிபுரியும் தொழில்நுட்பப் பொறியாளர்கள் மற்றும் அலுவலர்களுக்கு பயிற்சி தரும் நிறுவனம் ஆகும். இது மகாராட்டிரா மாநிலத்தின் நாக்பூர் நகரத்தின் புறநகர் பகுதியில் 1978-ஆம் ஆண்டில்நிறுவப்பட்டது.
# இந்தியாவின் முப்படைகளுக்கான கல்வி நிறுவனங்கள்

**இந்தியாவின் முப்படைகளுக்கான கல்வி நிறுவனங்கள்** (Military academies in India) இந்திய இராணுவத்தின் முப்ப்டைகளின் அதிகாரிகள் மற்றும் படைவீரர்களுக்கு தொழில்நுட்பக் கல்வி, போர் யுக்தி மற்றும் பயிற்சி வழங்க இந்தியா முழுவதும் பல்வேறு அமைப்புகள் உள்ளது.
# இந்தியாவின் முப்படைகளுக்கான கல்வி நிறுவனங்கள்

## கல்வி மற்றும் பயிற்சி

-
- இந்திய தேசிய இராணுவக் கல்லூரி (RIMC) - டேராடூன்
- இந்திய தேசியப் பாதுகாப்புப் பல்கலைக்கழகம், அரியானா
- இராணுவ அதிகாரிகளுக்கான கல்லூரி, சென்னை
- தேசிய பாதுகாப்பு அகாதமி, புனே
- தேசியப் பாதுகாப்புக் கல்லூரி, புது தில்லி
- இராணுவ மருத்துவக் கல்லூரி, புனே
- பாதுகாப்பு மேலாண்மைக் கல்லூரி, செகந்திராபாத்
- இராணுவ தொழில்நுட்ப நிறுவனம், புனே
- தேசிய பாதுகாப்பு உற்பத்தி அகாதமி, நாக்பூர்
- இராணுவச் சட்டக் கல்லூரி - காம்ட்டி, நாக்பூர் மாவட்டம்
- இராணுவத்தினர் விளையாட்டுப் பள்ளி - புனே
# இந்தியாவின் முப்படைகளுக்கான கல்வி நிறுவனங்கள்

## இந்தியத் தரைப்படை

இந்தியத் தரைப்படை அதிகாரிகள் மற்றும் படைவீரர்களுக்கு கீழ்கண்ட பயிற்சி மையங்களில் பயிற்சி வழங்கப்ப்படுகிறது.
- இராணுவ்ப் போர் கல்லூரி - டாக்டர். அம்பேத்கர் நகர், இந்தூர் மாவட்டம், மத்தியப் பிரதேசம்
- தரைப்படை பள்ளி - டாக்டர். அம்பேத்கர் நகர்,
- இந்தியப் படைத்துறைக் கல்விக்கூடம் - டேராடூன்
- அதிகாரிகள் பயிற்சிக் கழகம் - சென்னை
- அதிஉயர் மலை போர்ப் பயிற்சிப் பள்ளி, குல்மார்க், காஷ்மீர்
- இராணுவப் போர்க் கல்லூரி - இந்தூர்
- இராணுவப் பொறியியல் கல்லூரி - புனே
- இராணுவத் தொலைத்தொடர்பு பொறியியல் கல்லூரி - டாக்டர். அம்பேத்கர் நகர், இந்தூர், மத்தியப் பிரதேசம்
- கலக எதிர்ப்பு மற்றும் வன போர்ப் பயிற்சிப் பள்ளி - வைரேங்டே, மிசோரம்
- இராணுவத் தளவாட மேலாண்மைக் கல்லூரி (CMM), ஜபல்பூர்
- இராணுவ மின்னணு & இயந்திரவியல் பொறியியல் கல்லூரி - செகந்திராபாத்
- இராணுவக் காவல்துறை மையம் மற்றும் பள்ளி - பெங்களூரு
- **Army School of Physical Training**: The Army School of Physical Training (ASPT), Pune runs the Sports Training Course for Army personnel, central police organisation and paramilitary forces to train instructors capable of imparting physical training and sports coaching at appropriate level.
- இராணுவ வான்வழிப் பயிற்சிப் பள்ளி - ஆக்ரா
- இராணுவக் கணக்குப் பணியாளர்கள் பள்ளி - அவுரங்காபாத்
- இராணுவப் போக்குவரத்துப் பொறியியல் பள்ளி - பெங்களூரு
- இராணுவ வான் போக்குவரத்து பள்ளி - ஆக்ரா
- இராணுவ இசைப் பள்ளி - பச்சாமட்டி, ஹோசங்காபாத், மத்தியப் பிரதேசம்
# இந்தியாவின் முப்படைகளுக்கான கல்வி நிறுவனங்கள்

## இந்தியக் கடற்படை

இந்தியக் கடற்படை அதிகாரிகளுக்கும், வீரர்களுக்கும் கீழ்கண்ட பயிற்சி மையங்களில் பயிற்சி வழங்கப்படுகிறது.
- இந்தியக் கடற்படை கல்விக்கழகம் - எழிமலை, கண்ணூர் மாவட்டம், கேரளா
- கடற்படை போர் கல்லூரி - கோவா
- ஐ என் எஸ் அக்ரானி (தலைமைப் பண்பு பயிற்சி) - கோயம்புத்தூர்
- ஐ என் எஸ் சில்கா (மாலுமிகள் பயிற்சி) - சில்கா
- ஐ என் எஸ் துரோணாச்சாரியா (பீரங்கி சுடும் பயிற்சி பள்ளி) - கொச்சி
- ஐ என் எஸ் கருடா (வான் பறத்தல் பயிற்சி) - கொச்சி
- ஐ என் எஸ் ஹம்லா (கடற் போக்குவரத்து பயிற்சி) - மும்பை
- கடற்படைக் கல்வி மற்றும் தொழில்நுட்ப பயிற்சி நிறுவ்னம் (NIETT) - கொச்சி
- தேசிய நீரியல் நிறுவனம் - கோவா
- ஐ என் எஸ் சிவாஜி (கப்பல் பொறியியல் பயிற்சி) - லோனாவாலா, புனே மாவட்டம்
- ஐ என் எஸ் விசாகப்பட்டினம், (கப்பல் வேலை பயிற்சி) - விசாகப்பட்டினம்
- ஐ என் எஸ் வல்சுரா (மின்சாரவியல் பயிற்சி) - ஜாம்நகர்
- ஐ என் எஸ் வெந்துருத்தி (மாலுமி பயிற்சி) - கொச்சி
- ஐ என் எஸ் சாதவாகனா (நீர் மூழ்கி கப்பல் பயிற்சி) - விசாகப்பட்டினம்
- ஹெலிகாப்டர் பயிற்சி பள்ளி - ஐ என் எஸ் இராஜாளி
# இந்தியாவின் முப்படைகளுக்கான கல்வி நிறுவனங்கள்

## இந்திய வான்படை

இந்திய வான்படை அதிகாரிகளுக்கும், விமானிகளுக்கும் கீழ்கண்ட இடங்களில் கல்வி மற்றும் பயிற்சி வழங்கப்படுகிறது. he Indian Air Force has a Training Command and several training establishments. While technical and other support staff are trained at the various Ground Training Schools, the pilots are trained at the Air Force Academy located at Dundigal, near Hyderabad, Telangana.
# இந்தியாவின் முப்படைகளுக்கான கல்வி நிறுவனங்கள்

## இந்திய வான்படை

### அதிகாரிகளுக்கு

- இந்திய வான்படை கல்விக்கழகம், துண்டிக்கல், ஐதராபாத்
- வான்படை நிர்வாகக் கல்லூரி - கோயம்புத்தூர்
- பறப்பு விளக்க உரையாளர்கள் பள்ளி
- இந்திய வான்படை விமானிகளின் சோதனை ஓட்டப் பயிற்சி பள்ளி - பெங்களூரு
- வான்படை போர் யுக்தி மற்றும் போர் மேம்பாட்டுப் பயிற்சி நிறுவ்னம் - குவாலியர்
- வான் பாதுகாப்பு கல்லூரி - கோபால்பூர், ஒடிசா
- வான் போர் பயிற்சிக் கல்லூரி - செகந்திராபாத்
- வான் பறப்பு பயிற்றுவிப்பாளர் பள்ளி, தாம்பரம்
- வான்படை விமானிகள் பயிற்சி நிறுவ்னம் - அலகாபாத்
- வான்படை நிர்வாகக் கல்லூரி - கோயம்புத்தூர்
- வான்படை-விண்வெளி மருந்துகள் நிறுவனம் - பெங்களூரு
- வான்படை தொழில்நுட்ப பயிற்சிக் கல்லூரி - சலாளி, பெங்களூரு அருகில்
- பாராசூட்டாளர்கள் பயிற்சிப் பள்ளி - ஆக்ரா
- வான்படை விமானிகள் சோதனை பறப்புப் பள்ளி - பெங்களூர்
- மிக் போர் விமானம் சோதனை பறப்புப் பயிற்சிப் பள்ளி - புனே, சண்டிகர், துண்டிக்கல்
- வான்டபடை பாதுகாப்புக் கல்லூரி -மெமௌரா, லக்னௌ அருகில்
# இந்தியாவின் முப்படைகளுக்கான கல்வி நிறுவனங்கள்

## இந்திய வான்படை

### வான்படை வீரர்களுக்கு

- அடிப்படை பயிற்சி நிறுவனம் - பெல்காம்
- இயந்திர போக்குவரத்து பயிற்சி நிறுவனம் (MTTI) - ஆவடி
- பட்டறைப் பயிற்சி நிறுவனம் (WTI) - தாம்பரம்
- இயந்திரப் பயிற்சி நிறுவனம் (MTI) - தாம்பரம்
- மின்னணு பயிற்சி நிறுவனம் (ETI) - சலாளி, பெங்களூரு அருகில்
- மின்ன்ணு & கருவிகள் பயிற்சி நிறுவனம் (EITI) - சலாளி, பெங்களூரு அருகில்
- செய்தி-தொலைதொடர்பு பயிற்சி நிறுவனம் (CTI) - சலாளி, பெங்களூரு அருகில்
- வான்படை காவல் & பாதுகாப்பு பயிற்சி நிறுவனம் (AFP&STI) - ஆவடி
- தொழினுட்பம் சாராத் பயிற்சி நிறுவனம் (NTTI) - பெல்காம்
# இந்தியாவின் முப்படைகளுக்கான கல்வி நிறுவனங்கள்

## இதனையும் காண்க

- சைனிக் பள்ளிகள்
- இராணுவப் பொதுப் பள்ளிகள்
# ஆதிகேசவப் பெருமாள் கோவில், சிந்தாதிரிப்பேட்டை, சென்னை

**ஆதிகேசவப் பெருமாள் கோவில்** என்பது தமிழ்நாட்டின் சென்னை மாநகரம், சிந்தாதிரிப்பேட்டை, ஆதிகேசவபுரம் பகுதி, அருணாசலம் தெருவில் அமைந்துள்ள ஒரு பெருமாள் கோவிலாகும்.  
நெசவாளர்களின் குடும்பங்களை குடியமர்த்துவதற்காக புனித ஜார்ஜ் கோட்டையின் ஆளுநர் ஜார்ஜ் மார்டன் பிட், உருவாக்கிய சிந்தாதிரிப்பேட்டையில் (சின்ன தறிப் பேட்டை), ஆதிகேசவப் பெருமாள் (விஷ்ணு), ஆதிபுரீஸ்வரர் (சிவன்) மற்றும் ஆதிவிநாயகர் (விநாயகர்) ஆகிய தெய்வங்களை மூலவராகக் கொண்டு மூன்று கோவில்கள் கட்டப்பட்டன. ஆதிகேசவப் பெருமாள் கோவில் மற்றும் ஆதிபுரீஸ்வரர் கோவில் ஆகிய இரண்டு கோவில்களும் அருகருகே அமைந்திருப்பதால் அவை 'இரட்டைக் கோவில்கள்' என அழைக்கப்படுகின்றன. கிழக்கிந்திய கம்பெனியின் துபாஷும் வணிகருமான ஆதியப்ப நாராயண செட்டி அளித்த பொருளுதவியால் இந்தக் கோவில்கள் கட்டப்பட்டன.
# ஆதிகேசவப் பெருமாள் கோவில், சிந்தாதிரிப்பேட்டை, சென்னை

## வரலாறு

சுங்குராமா ஆங்கிலேயர் ஆட்சிக்காலத்தில் சிறந்த துணி வணிகராகவும் ஆங்கிலேயர்களுக்கு மொழிபெயர்ப்பாளராகவும் பணியாற்றியவர் ஆவார். இவர் 1711 ஆம் ஆண்டில் தலைமை வணிகரானார். 1717 ஆம் ஆண்டளவில் திருவொற்றியூர், சாத்தன்காடு, எண்ணூர், வியாசர்பாடி, நுங்கம்பாக்கம் ஆகிய ஐந்து கிராமங்களை, ஆண்டுக்கு 1200 பகோடாக்கள் செலுத்தி 12 ஆண்டுகளுக்கு குத்தகைக்கு எடுக்கும் அளவிற்கு ஆங்கிலேயர்களிடம் செல்வாக்குப் படைத்திருந்தார். புனித ஜார்ஜ் கோட்டைக்குள்ளிருந்த வெள்ளை நகரில் வீடு கட்டி குடியேறும் அளவிற்கு உரிமையையும் பெற்றிருந்தார். எனினும் வெள்ளை நகரில் இருந்த வீட்டை துணிக்கிடங்காக மாற்றினார். கூவம் நதி வளைந்து பாயும் இடத்தில் ஒரு தோட்ட வீடு கட்டிக் குடிபுகுந்தார்.  
ஆதியப்ப நாராயண செட்டி சிந்தாதிரிப்பேட்டை குடியேற்றத்தை நிர்வாகித்த இரண்டு துபாஷ்களில் ஒருவர் ஆவர். இவர் சிந்ததிரிப்பேட்டையில் ஆதி கேசவப் பெருமாள் கோவிலைக் கட்டினார். இவை மணலி முத்துகிருஷ்ண முதலியின் 'நகரக் கோவில்' (Town Temple) போல் இல்லாத ஆதிபுரீஸ்வரர் மற்றும் ஆதி கேசவப்பெருமாள் ஆகிய இரட்டை கோவில்கள் ஆகும்.
# ஆதிகேசவப் பெருமாள் கோவில், சிந்தாதிரிப்பேட்டை, சென்னை

## கோவில் அமைப்பு

ஆதிகேசவப் பெருமாள் கோவிலின் நுழைவாயிலில் இராஜகோபுரம் இல்லை. வாயில் வரை மட்டுமே கட்டி முடிக்கப்பட்ட கோபுரம் போன்ற அமைப்பாகும். இதனையொட்டி அமைந்துள்ள திருக்குளம் அதிபுரீஸ்வரர் மற்றும் ஆதிகேசவப் பெருமாள் ஆகிய இருகோவில்களுக்கும் பொதுவானது ஆகும். குளத்தைச் சுற்றி உயரமான மதில்சுவர் எழுப்பியுள்ளார்கள். அருகே ஒரு நாற்கால் மண்டபம் அமைந்துள்ளது. கொடிமரம், பலிப்பீடம் மற்றும் விளக்குத்தூண் ஆகியனவற்றை நுழைவாயிலை ஒட்டிக் காணலாம். கருடன் கருவறையை நோக்கிய நிலையில் காணப்படுகிறார்.  
மூலவர் கருவறைக்கு இங்குள்ள மகாமண்டபத்தின் வழியாகச் செல்லலாம். மகாமண்டபத்தின் தூண்கள் விஜயநகரக் கலைப்பாணியில் நேர்த்தியாக அமைக்கப்பட்டுள்ளன. தூண்களில் விஷ்ணுவின் பல்வேறு வடிவங்கள் அழகுறச் செதுக்கப்பட்டுள்ளன. மகாமண்டபத்தின் கூரையில் நன்கு மலர்ந்த தாமரை மலரைச் சுற்றி மகாவிஷ்ணுவின் பத்து அவதாரங்கள் அழகுறச் செதுக்கப்பட்டுள்ளன.  
கிழக்குப் பார்த்த மூலவர் கருவறையில் நான்கு கைகளுடன் நின்ற கோலத்தில் ஸ்ரீ தேவி மற்றும் பூதேவியின் துணையுடன் ஆதிகேசவப் பெருமாள் அருள்பாலிக்கிறார். ஆதிகேசவப்பெருமாள் புற்றிலிருந்து தோன்றயவர் என்ற தொன்மைக் கதை இங்கு சொல்லப்படுகிறது. கருவறையின் நுழைவாயிலின் கல் நிலையை ஒட்டி கருங்கல்லில் செதுக்கப்பட்ட இரண்டு துவாரபாலர்களின் உருவங்கள் நின்ற நிலையில் காணப்படுகின்றன. கருவறையின் நிலைவிட்டத்தின் ஆதிசேஷன் என்னும் ஐந்துதலை நாகம் படமெடுத்தாடும் படுக்கையில் அரிதுயில் நித்திரை புரியும் அனந்தசயனியைச் சுற்றி, ஸ்ரீதேவி மற்றும் பூதேவி, தும்புரு மற்றும் பிரம்மன் ஆகியோரது உருவங்கள் செதுக்கப்பட்டுள்ளன.  
தாயார் ஆதிலட்சுமி வெளிப்பிரகாரத்தில் உள்ள கிழக்குப்பார்த்த தனி சந்நிதியில் அருள்பாலிக்கிறார். ஆண்டாள், நரசிம்மர், சக்கரத்தாழ்வார்- அனுமன், ஆழ்வார்கள் மற்றும் ராமானுஜர்,ஆகியோருக்கு தனித்தனி சன்னதிகள் உள்ளன. இக்கோவிலில் அமைந்துள்ள ஊஞ்சல் மண்டபம் கட்டிடக்கலை ரீதியாக அழகுற அமைக்கப்பட்டுள்ளது.
# ஆதிகேசவப் பெருமாள் கோவில், சிந்தாதிரிப்பேட்டை, சென்னை

## கோவில் திறந்திருக்கும் நேரம்

கோவில் காலை 07.00 மணி முதல் 11.30 மணி வரையிலும், மாலை 05.00 மணி முதல் இரவு 08.30 மணி வரையிலும் திறந்திருக்கும்.
# சௌரோன்

**சௌரோன்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு முதன்மை வில்லன் கனவுருப்புனைவு கதாபாத்திரம் ஆகும். இவர் ஒரு மோதிரத்தை உருவாக்குவதன் மூலம் மொர்டோர் நிலத்தை ஆள்கிறார் மற்றும் மத்திய-பூமி முழுவதையும் ஆளும் லட்சியத்தைக் கொண்டுள்ளார். அதே வேலையில் இவர் டோல்கீனின் முந்தைய நாவலான த காபிட்டில் "நெக்ரோமேன்சர்" என்று அடையாளம் காணப்படுகிறார். மற்றும் சில்மரில்லியன் புதினத்தில் இவரை முதல் டார்க் லார்ட் மோர்கோத்தின் என்று விவரிக்கிறது. சௌரான் பெரும்பாலும் "கண்" போல, உடல் கலைக்கப்பட்டதைப் போல் தோன்றும்.  
இந்த கதாபாத்திரத்திற்கு உயிர் கொடுக்குக்கும் விதமாக நடிகர் 'ஆலன் ஹோவர்டு' என்பவர் பீட்டர் ஜாக்சன் இயக்கிய த லார்டு ஆப் த ரிங்ஸ் (2001-2003) திரைப்படத் தொடர்களில் குரல் கொடுத்துள்ளார். அத்துடன் அமேசான் பிரைம் தொடரான த லார்டு ஆப் த ரிங்சு: த ரிங்சு ஆப் பவர் என்ற தொடரிலும் சித்தரிக்கப்பட்டுள்ளது. இவர் மோதிரத்தை உருவாக்கி வைத்திருக்கும் போது கருப்பு கவசம் அணிந்த பெரிய மனித உருவமாக காட்டப்படுகிறார், ஆனால் மீதமுள்ள கதைக்களம் முழுவதும் சிதைந்த கண்ணாக மட்டுமே தோன்றுகிறார்.
# பார்டு த போமேன்

**பார்டு த போமேன்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவர் லேக்டவுனின் ஒரு மென் மற்றும் டேலின் பண்டைய பிரபுக்களின் வழித்தோன்றல், சிமாக்கு என்ற டிராகனைக் கொல்ல நிர்வகிக்கிறார், அதன் பிறகு இவர் டேலின் ராஜ்யத்தின் ராஜாவானார். இந்த கதாபாத்திரம் சிமாக்கைக் கொல்வதற்காகவேஎன்பவர் சிறப்பாக டோல்கீன் உருவாக்கினார், ஏனென்றால் கதையின் மற்ற கதாநாயகர்கள் யாரும் இந்தப் பாத்திரத்தை நிறைவேற்ற முடியவில்லை என்பதாகும். பார்டு த போமேன் பழைய ஆங்கிலக் கவிதையான பியோவுல்ப் என்ற போர்வீரனான விக்லாப் என்பவரால் ஈர்க்கப்பட்டிருக்கலாம்.  
இந்த கதாபாத்திரத்திற்கு உயிர் கொடுக்குக்கும் விதமாக நடிகர் லூக் எவன்ஸ் என்பவர் பீட்டர் ஜாக்சன் இயக்கிய த காபிட்டு என்ற திரைப்படத் தொடரில் பார்டு என்ற கதாபாத்திரத்தை சித்தரித்தார். முத்தொகுப்பின் கடைசி இரண்டு படங்களான த டெசோலேசன் ஆப் சிமாக்கு (2013) மற்றும் தி த பாட்டிலே ஆப் த பைவ் அர்மிசு (2014) ஆகியவற்றில் நடித்தார்.
# சிமாக்கு

**சிமாக்கு** என்பது ஒரு டிராகன் மற்றும் ஆங்கில எழுத்தாளர் ஜே. ஆர். ஆர். டோல்கீன் என்பவரால் 1937 ஆம் ஆண்டு வெளியான நாவலான த காபிட்டு என்ற புத்தகத்தில் வரக்கூடிய கனவுருப்புனைவு உயிரினம் ஆகும். இது புதையல் மற்றும் மலை ஆகியவை தேடலின் குறிக்கோளில் முக்கிய எதிரியாகும். இந்த ராகன் சக்திவாய்ந்த மற்றும் பயமுறுத்தும் தோற்றம் உடையது, அத்துடன் புதின விவரிக்கப்பட்டுள்ள நிகழ்வுகளுக்கு 150 ஆண்டுகளுக்கு முன்பு எரேபோரின் குள்ள இராச்சியம் மீது படையெடுது, அவர்களின் ராஜ்யத்தை கைப்பற்றிக்கொண்டது.  
இந்த உயிரினத்தை அழித்து அவர்களின் ராஜ்யத்தை மீண்டும் கைப்பற்ற, மந்திரவாதி காண்டால்ப்பு மற்றும் ஹொபிட் பில்போ பாக்கின்சு ஆகியோரின் உதவியுடன், பதின்மூன்று குள்ளர்கள் கொண்ட குழு ராஜ்யத்தை திரும்பப் பெறுவதற்கான தேடலை மேற்கொண்டது. பீட்டர் ஜாக்சன் இயக்கத்தில் வெளியான த காபிட்டு திரைப்படத் தழுவல்களில் பெனடிக்ட் கம்பர்பேட்ச் மூலம் குரல் கொடுத்தார் மற்றும் விளக்கினார்.
# நாராயணி சேனை

**நாராயணி சேனை** (*Narayani Sena*), **நாராயண கோபசு**, **கோபயன்** அல்லது **யாதவ படை** என்பது துவாரகா ராஜ்ஜியத்தின் கிருட்டிணனின் படையாகும். இதுவே எல்லா காலத்திலும் உயரிய படை என்று அழைக்கப்படுகிறது. இந்தப் படையினரை *மகாபாரதம்* அபிரா மக்கள் என்று விவரித்துள்ளது. போட்டி அரசுகளுக்கு இந்தப் படை பெரும் அச்சுறுத்தலாக இருந்தது. நாராயணி சேனைக்குப் பயந்து, பல மன்னர்கள் துவாரகாவை எதிர்த்துப் போரிட முயலவில்லை. துவாரகா கிருட்டிணனின் அரசியல் மற்றும் யாதவர்களின் திறமையினால் பெரும்பாலான போர்களில் இப்படையினர் சாதுர்யாமாக வென்றனர். நாராயணி சேனையினைப் பயன்படுத்தி, யாதவர்கள் இந்தியாவின் பெரும்பகுதிக்கு தங்கள் பேரரசை விரிவுபடுத்தினர்.
# நாராயணி சேனை

## நாராயணி படையமைப்பு

கிருட்டிணன், அர்ஜுனனுக்குத் துரியோதனனுக்கு எதிராக நாராயணி சேனையினை தேர்வு செய்யும் வாய்ப்பினை வழங்கினார். இப்படையில் ஒரு கோடி கோபியர்கள் படைவீரர்களாக இருந்தனர். இவர்கள் துணிச்சலான போராளிகள் மற்றும் நாராயண் என்ற பெயரில் பிரபலமானவர்கள். அரி வம்ச புராணத்தின்படி, இவர்கள் கோபே அல்லது யாதவர் என்ற ஒரே பரம்பரையைச் சேர்ந்தவர்கள் என்று கூறப்படுகிறது. இந்தப் படையில் கிருட்டிணனின் 18,000 சகோதரர்கள் மற்றும் உறவினர்கள் இருந்தனர். இந்தப் படையில் 7 மகாரத்திகளும் (கிருஷ்ணா, பலராமர், சாம்பன், அஹுகா, சாருதேஷ்ணா, சக்கரததேவர் மற்றும் சாத்தியகி ) மற்றும் 7 அதிராதிகளும் (கிருதவர்மன், அநாதிரிஷ்டி, சாமிகா, சமிதிஞ்சயா, கங்கா, சங்கு, குந்தி) இருந்தனர்.
# நாராயணி சேனை

## குருக்ஷேத்திரப் போரில் ஈடுபாடு

மகாபாரதத்தில் (பண்டைய இந்தியாவின் இரண்டு முக்கிய இதிகாசங்களில் ஒன்று) குருக்ஷேத்ரா போர்க்களத்தில் போர் தொடங்குவதற்கு முன்பு, இரு தரப்பும் - கௌரவர்களும் பாண்டவர்களும் ஆதரவைக் கோருவதற்காக பல்வேறு மன்னர்களைச் சந்திக்க எல்லா திசைகளிலும் பயணிக்கத் தொடங்கினர். தற்செயலாக, துரியோதனன் (கௌரவர்களின் பக்கத்திலிருந்து) மற்றும் அர்ஜுனன் (பாண்டவர்கள் பக்கத்திலிருந்து) இருவரும் சேர்ந்து ஸ்ரீகிருஷ்ணரின் ராஜ்யமான துவாரிகாவை அடைந்தனர். பகவான் கிருஷ்ணர் இருவருக்கும் முன் ஒரு நிபந்தனையை முன்வைத்தார் - நீங்கள் என்னை உங்கள் பக்கத்தில் வைத்திருக்கலாம் அல்லது எனது முழுப் படையான யாதவர் படையான- நாராயணி சேனையினை கொண்டிருக்கலாம் என்றார். முழுப் போரின் போதும் எந்த ஆயுதத்தினையும் எடுக்க மாட்டேன் என்றும் அவர் இருவரிடமும் கூறினார். எனவே கிருஷ்ணர் அர்ஜுனிடம் உங்களுக்கு என்ன வேண்டும் என்று முதலில் கேட்டபோது, துரியோதனனின் மகிழ்ச்சிக்கு, இறைவனைத் தேர்ந்தெடுத்தார். 'நாராயணன்' மற்றும் துரியோதனன் வலிமைமிக்க இராணுவத்தின் -'நாராயணி சேனை' எனும் சிறந்த வீரர்களைப் பெற்றார். நாராயணி சேனை கௌரவர்களுக்காகப் போரிட்டபோது, கௌரவர்களுக்காக கிருதவர்மாவும் அவனது படைப் பிரிவும் மட்டுமே போரிட்டன. சாத்யகி பாண்டவர்களுக்காகப் போரிட்டார். பல்ராம் மற்றும் கிருஷ்ணரின் ஆலோசனையின் பேரில் மீதமுள்ள அதிரதிகளும் மகாரத்திகளும் குருக்ஷேத்திரப் போரிலிருந்து விலக்கப்பட்டனர்.
# நாராயணி சேனை

## அர்ஜுனன் மீதான போருக்குப் பிந்தைய தாக்குதல்

துரியோதனன் அர்ஜுனனின் பக்கம் சேர்ந்தபோது கோபர்களுக்கு ஆதரவாகப் போரிடக் கிருட்டிணன் முன்வந்தார். இந்த கோபர்கள் வேறு யாருமல்ல, இவர்கள் அபிராக்களாக இருந்த யாதவர்களே. இவர்கள் துரியோதனன் மற்றும் கௌரவர்களின் ஆதரவாளர்களாக இருந்தனர். மேலும் மகாபாரதத்தில் கூறப்படும், அபீர், கோபா, கோபால் மற்றும் யாதவர்கள் உள்ளிட்ட அனைவரும் ஒரே பிரிவினரே. இவர்கள் மகாபாரதப் போரின் நாயகனை (அர்ஜுனன்) தோற்கடித்தனர். மேலும் அர்ஜுனன் ஸ்ரீ கிருஷ்ணரின் குடும்ப உறுப்பினர்களின் அடையாளத்தை வெளிப்படுத்தியபோது காப்பாற்றினர்.
# நாராயணி சேனை

## மேலும் பார்க்கவும்

- அபிரா
- யது குலம்
# அஜ்கார்

**அஜ்கார்** (*AJGAR*) என்பது அகிர், ஜாட், குஜ்ஜர் மற்றும் ராஜ்புத் சாதிகளின் கூட்டணியாகும். இதனை முதன்முதலில் சர் சோட்டு ராம் என்பர் முன்மொழிந்தார். ராம் என்பவர் கிராமப்புற தலைவர் மற்றும் சுதந்திரத்திற்கு முந்தைய இந்தியாவின் அரசியல்வாதி ஆவார்.  
இந்த கோட்பாடு பின்னர் 1970களில் சௌத்ரி சரண் சிங்கால் உத்தரபிரதேசத்தில் இந்திய தேசிய காங்கிரசின் ஏகபோகத்தை உடைக்க இவரது விவசாய *(கிசான்)* அரசியலின் ஒரு பகுதியாகப் பயன்படுத்தப்பட்டது. அகிர்கள், ஜாட் இனமக்கள், குஜ்ஜர்கள் மற்றும் ராஜபுத்திரர்கள் ஒரே சமூக மற்றும் இனக் குழுவைச் சேர்ந்தவர்கள்: சத்திரியர் குலம் எனும் இனக் கோட்பாட்டுக் குழுவினைச் சார்ந்தவர்கள் இவர்கள்.
# அஜ்கார்

## குறிக்கோள் மற்றும் நோக்கம்

பிற்படுத்தப்பட்ட சாதியினர் உத்தரப் பிரதேச மாநிலம் முழுவதும் செழிப்பாக உள்ளனர் மற்றும் கிராம சமூக கட்டமைப்பின் முக்கியப் பங்கு வகிக்கின்றனர். தற்போது, இந்தியாவில் உள்ள பஞ்சாயத்து ராஜ், இந்த சாதிகளுக்கு இடையேயான திருமணங்கள் கலப்பு திருமணமாகக் கருதப்படாது என்று முடிவு செய்துள்ளது. இவர்கள் சத்திரியர்கள் என்று அழைக்கப்படும் ஒற்றை அமைப்பின் கீழ் உள்ளனர். இவர்களின் சமூக நிலைமைகள் பெரும்பாலும் இவர்களின் பொருளாதார நிலைக்கு ஒத்திருக்கின்றன. பட்டியல் சாதியினரை விடச் சிறந்த மற்றும் உயர் சாதியினருக்கு நெருக்கமாக உள்ளனர். அஜ்கார் மாநிலத்தில் அரசியல் அதிகாரத்தைப் பெற உருவான அமைப்பாகும்.
# அஜ்கார்

## அரசியல் வெற்றி

மேற்கு உத்தரப்பிரதேசத்தில், பசுமைப் புரட்சியின் போது அஜ்கார் கூட்டணியின் செல்வாக்கும் அதிகாரமும் அதிகரித்தது. ஆனால் அஜ்கார் அமைப்பு பரவலான ஆதரவைப் பெறத் தவறியது. இருப்பினும், பின்னர் 1989-ல், வி.பி. சிங் மற்ற பிற்படுத்தப்பட்ட வகுப்பினரையும் ராஜபுத்திரர்களையும் இணைக்க அஜ்கார் கூட்டமைப்பினை வெற்றிகரமாகப் பயன்படுத்தினார்.
# அகர்

**அகர்** (*Ahar caste*) என்பது இந்தியாவில் உள்ள ஒரு இந்து சாதி குழுவாகும். "அகர்" என்ற சொல் வரலாற்று ரீதியாக யாதவ் சாதியுடன் "அகிர் " என்ற சொல்லுடன் தொடர்புடையது. 20ஆம் நூற்றாண்டின் தொடக்கத்தில், அகர் என்று பெயரிடப்பட்ட இனக்குழு பொதுவாக இந்தியாவின் சில மேற்கு-மத்திய மாவட்டங்களில் வாழ்ந்தனர். ஆனால் 1931ஆம் ஆண்டு இந்திய மக்கள்தொகைக் கணக்கெடுப்பில் வட-மத்திய மாவட்டங்களில் அதிக எண்ணிக்கையில் இவர்கள் வாழ்வது பதிவு செய்யப்பட்டது. இவர்கள் தங்களை *யாது* இனத்தைச் சேர்ந்தவர்கள் என்று கூறுகின்றனர்.  
அகர், அகிர் அல்லது யாதவர் என்றும் அழைக்கப்படுவது வட இந்தியாவின் ஒரு விவசாய அல்லது விவசாய சாதியாகும்.  
பத்தொன்பதாம் நூற்றாண்டில் யாதவ இயக்கம், அகர், அகிர், குவாலா, கோப் போன்ற பிராந்திய சாதிகளை யாதவா என்ற பொதுவான குழுவின் கீழ் இணைக்க முயற்சி செய்து வெற்றியடைந்தது. 1931 மக்கள் தொகை கணக்கெடுப்பின்படி, ஆயர், அஹிர், கோப், கோஷி, குவாலா, கோவாரி, கௌரா, கவிந்தன், இடையன் போன்ற ஆயர் சமூகங்களின் மக்கள் தொகை 14,170,032 ஆகும். பகவான் கிருட்டிணன் யாதவர்களின் அல்லது யதுவின் வம்சாவளியைச் சேர்ந்தவர்.
# தேடிஸ்

**தேடிஸ்** *Datis* or *Datus* ( , பழைய ஈரானியம் : *Dātiya-, அச்செமனிட் எலமைட் : Da-ti-ya ), என்பவர் பேரரசர் டேரியஸ் ஆட்சியின் போது பாரசீகப் பேரரசில் பணியாற்றிய ஒரு மீடியன் பிரபு மற்றும் கடற்படைத் தளதி ஆவார். இவர் கிரேக்க விவகாரங்களை நன்கு அறிந்திருந்தார் மேலும் கிரேக்கத் தலைவர்களுடன் தொடர்புகளைப் பேணி வந்தார்.  
மார்தோனியசு என்ற தளபதிக்கு பதிலாக தேடிஸ் மற்றும் அர்டாபெர்னெஸ் என்ற மற்றொரு அதிகாரியும் நியமிக்கப்பட்டனர். ஏதென்ஸ் மற்றும் எரீத்திரியாவை அடிமைப்படுத்தவும், கிரேக்க அடிமைகளை அகாமனசிய மன்னரின் முன் கொண்டு வரந்து நிறுத்தவும் தேடிசுக்கு கட்டளையிடப்பட்டது. இதை செய்து முடிக்க, கிரேக்கத்தின் கிழக்குக் கடற்கரையில் ஒரு அரண் நிலையை நிறுவ தேடிஸ் முயன்றார்.  
கிமு 490 இல், தேடிஸ் ஐயோனியன் கடற்கரையிலிருந்து சாமோசுக்குப் போர்ப் பயணம் செய்தார். பின்னர் அவர் ஐகாரியன் கடல் வழியாக டெலோஸ் மற்றும் நக்சஸ் தீவுகளுக்குச் சென்றார். தேடிஸ் வந்தவுடன் தீவுகளில் வசித்தவர்கள் ஓடிவிட்டனர். தேடிஸ் பின்னர் அவர்களுக்கு தீங்கு செய்மாட்டேன் என்று ஒரு செய்தியை அனுப்பினார். அப்பல்லோவின் பலிபீடத்தில் தேடிஸ் அதிக அளவு தூபத்தை எரித்தார்.  
தேட்டிசின் படைகள் கிரேக்கக் கரையோரமாகப் பயணித்து ஒவ்வொரு நகரமாக கடந்தது. காரிஸ்ட்டஸ் என்ற ஒரு நகரம் தேடியசை எதிர்த்தது. எனவே 80,000 வீரர்கள் மற்றும் 200 கப்பல்களைக் கொண்ட அவரது இராணுவம் நகரத்தை முற்றுகையிட்டது. நகரைச் சுற்றியிருந்த பயிர்களை அழித்து முற்றுகையைத் தொடர்ந்தது. இறுதியில், நகரம் வீழ்ந்து, சரணடைந்தது.  
கிமு 490 இல் எரீத்திரியாவை தேடிஸ் முற்றுகையிட்டபோது, எரீத்திரியர்களுக்குள் இவரை எதிர்கொள்வது குறித்து பல கருத்துவேறுபாடுகள் ஏற்பட்டன. சில எரீத்திரியன்கள் நகரம் சரணடைய வேண்டும் என்றனர். சிலர் கிரேக்க மலைகளில் கொரில்லா போரை நடத்த விரும்பினர். சில எரீத்திரியான்கள் நகரத்தை பாரசீகர்களிடம் ஒப்படைக்க விரும்பினர். நான்காயிரம் ஏதெனியன் குடியேற்றவாசிகள் எரீத்திரியாவைப் பாதுகாக்க கால்சிசிலிருந்து புறப்பட்டனர். தேடிஸ் எரீத்திரியார்களைத் தாக்கினார், இதன் விளைவாக அதிக எண்ணிக்கையிலான உயிரிழப்புகள் ஏற்பட்டன. முற்றுகையின் ஏழாவது நாளில், எரீத்திரியர்கள் சரணடைந்தனர். மேலும் கிரேக்கர்களால் சர்திஸ் எரிக்கப்பட்டதற்கு பழிவாங்குவதற்காக எரீத்திரியா நகரத்தில் உள்ள அனைத்து கோவில்களும் எரிக்கப்பட்டன.  
அதே ஆண்டில் மராத்தான் சமரில் ஏதெனியர்களுக்கு எதிராக பாரசீக தாக்குதல் படைக்கு தலைமை வகித்தார். மராத்தானில் தேடிஸ் கொல்லப்பட்டதாகவும், ஏதெனியர்கள் அவரது உடலை ஒப்படைக்க மறுத்ததாகவும் சினிடசின் செட்சியாஸ் கூறுகிறார். இருப்பினும், தேடிஸ் போரில் உயிர் பிழைத்தார் என்ற எரோடோடசின் கூற்றுடன் இது முரண்படுகிறது.
# தேடிஸ்

## குடும்பம்

தேடிசுக்கு அர்மமித்ரஸ் மற்றும் தித்தேயஸ் என்ற இரண்டு மகன்கள் இருந்தனர். இவரது இரு பிள்ளைகளும் குதிரைப்படை அதிகாரிகளாகி, முதலாம் செர்கசிடம் பணியாற்றினர்.
# மகாராசா நரிந்தர் சிங்

**நரிந்தர் சிங்** (*Narinder Singh*) பிரித்தானிய இந்தியாவில் 1845 ஆம் ஆண்டு முதல் 1862 ஆம் ஆண்டு வரை பாட்டியாலா சுதேச அரசின் அரசராக இருந்தார். விக்டோரியா மகாராணியின் விருது பெற்ற முதல் இந்திய நட்சத்திர வரிசை உள்ளூர் ஆட்சியாளர் என்ற சிறப்புக்கு உரியவராக இருந்தார். கானிங் பிரபு பிரித்தானிய இந்தியாவின் தலைமை ஆளுநராக இருந்தபோது நரிந்தர் சிங் இந்திய சட்டமன்ற உறுப்பினராக இருந்தார்.
# மகாராசா நரிந்தர் சிங்

## சுயசரிதை

1824 ஆம் ஆண்டு நவம்பர் மாதம் 26 ஆம் தேதி பாட்டியாலாவின் அரசர் கரம் சிங்கிற்கு மகனாகப் பிறந்தார். 1846 ஆம் ஆண்டு சனவரி மாதம் 18ஆம் தேதி தனது இருபத்தி மூன்று வயதில் நரிந்தர் சிங் பாட்டியாலாவின் அரசராக பதவி ஏற்றார். இவரது ஆட்சியில் தான் மோதி பாக் அரண்மனை 5 லட்சம் ரூபாய் செலவில் கட்டப்பட்டது..  
1857 ஆம் ஆண்டில் இந்திய சிப்பாய்க் கிளர்ச்சியின் போது, கிழக்கிந்திய கம்பெனிக்கு இவர் உதவி புரிந்தார். மேலும் இவரது சேவைகள் கணக்கிட முடியாத மதிப்புள்ளவை என்று கானிங் பிரபுவால் பின்னர் ஒப்புக்கொள்ளப்பட்டார்.  
1862 ஆம் ஆண்டு நவம்பர் 13ஆம் தேதி தனது 39 வது வயதில் நரிந்தர் சிங் காய்ச்சலால் பாதிக்கப்பட்டு இறந்தார். இவருக்குப் பிறகு இவரது பத்து வயது மகன் மொகிந்தர் சிங் பாட்டியாலாவின் அரசராகப் பதவி ஏற்றார்.
# பண்டார் கின்ராரா

**கின்ராரா** அல்லது **பண்டார் கின்ராரா** (மலாய்: *Bandar Kinrara*; ஆங்கிலம்: *Kinrara Town*; சீனம்: 金銮镇); என்பது மலேசியா, சிலாங்கூர், பெட்டாலிங் மாவட்டம், பூச்சோங் பகுதியில் அமைந்து உள்ள ஒரு நகரம் ஆகும். ஆயர் ஈத்தாம் வனக் காப்பகம் *(Ayer Hitam Forest Reserve)* இந்த நகரத்திற்கு தெற்கே அமைந்துள்ளது.  
கின்ராரா வீடமைப்பு நிறுவனம் *(Kinrara Housing Berhad)*, 1991-ஆம் ஆண்டில் கின்ராரா நகரக் கட்டுமானத்தைத் தொடக்கி வைத்தது. அந்தக் கட்டுமானத்தின் முதல் கட்டமாக, கின்ராரா 1 *(Bandar Kinrara 1 - BK 1)* எனும் மலிவு வீட்டு திட்டம் உருவானது. அதைத் தொடர்ந்து கின்ராரா 2 *(Kinrara 2 - BK 2)* எனும் மலிவு வீட்டு திட்டம் தொடக்கப் பட்டது..  
அதன் பின்னர், கின்ராரா பகுதியில் புக்கிட் சாலில் நெடுஞ்சாலை *(Bukit Jalil Highway)* எனும் கூட்டரசு சாலை 217 (மலேசியா) *(Federal route 217)* உருவாக்கப்பட்டது. இந்தச் சாலைதான் கின்ராரா நகர வளர்ச்சிக்குப் பெரிதும் உதவியது என்று அறியப் படுகிறது.
# பண்டார் கின்ராரா

## பொது

கின்ராரா நகரக் கட்டுமானம் 1991-ஆம் ஆண்டில் தொடங்கியது. 1,904 ஏக்கர் நிலப்பரப்பைக் கொண்டது. அந்த இடம் முன்பு கின்ராரா தோட்டம் *(Kinrara Estate)* என்று அழைக்கப்பட்டது. அது ஒரு ரப்பர் தோட்டமாக இருந்தது.  
கின்ராரா பி.கே 1–9 *(BK 1–9)* என 9 பிரிவுகளாகப் பிரிக்கப்பட்டு உள்ளது. பி.கே 1; பி.கே 2; பி.கே 3; ஆகிய மூன்று பிரிவுகளும், புக்கிட் ஜாலில் நெடுஞ்சாலையின் வடக்குப் பகுதியில், பூச்சோங் நோக்கிச் செல்லும் பகுதியில் உள்ளன. பி.கே **(BK)** என்றால் பண்டார் கின்ராரா எனும் கின்ராரா நகரம் *(Bandar Kinrara).*  
பி.கே 4; பி.கே 5; பி.கே 6; பி.கே 7; பி.கே 8; பி.கே 9; ஆகிய ஆறு பிரிவுகளும், புக்கிட் ஜாலில் நெடுஞ்சாலையின் தெற்குப் பகுதியில் உள்ளன.
# பண்டார் கின்ராரா

## பொது

### சுபாங் ஜெயா நகராண்மைக் கழகம்

கின்ராரா நகரம்; சுபாங் ஜெயா மாநகராட்சியின் நிர்வாகத்தின் கீழ் வருகிறது.  
பெட்டாலிங் மாவட்டத்தில் இருக்கும் சுபாங் ஜெயா மாநகராட்சியின் *(Subang Jaya City Council)* நிர்வாகத்தின் கீழ் உள்ள இதர இடங்கள்:  
- கின்ராரா *(Kinrara)*
- தாமான் பூச்சோங் உத்தாமா *(Taman Puchong Utama)*
- தாமான் சௌஜானா பூச்சோங் *(Taman Saujana Puchong)*
- பூச்சோங் பிரிமா *(Puchong Prima)*
- பூச்சோங் ஜெயா *(Puchong Jaya)*
- புக்கிட் பூச்சோங் 1 *(Bukit Puchong 1)*
- பண்டார் பூச்சோங்* (Bandar Puchong)*
- பண்டார் புத்திரி பூச்சோங் *(Bandar Puteri Puchong)*
- பூச்சோங் பெர்மாய்* (Puchong Permai)*
# பண்டார் கின்ராரா

## கின்ராரா தமிழ்ப்பள்ளி

கின்ராரா நகர்ப் பகுதியில் ஒரு தமிழ்ப்பள்ளி உள்ளது. அதன் பெயர் கின்ராரா தமிழ்ப்பள்ளி. 554 மாணவர்கள் பயில்கிறார்கள். 36 ஆசிரியர்கள் பணிபுரிகிறார்கள்.  
| கின்ராரா | SJK(T) Ldg Kinrara | **கின்ராரா தமிழ்ப்பள்ளி** | பூச்சோங் | 554 | 36 | } |
| --- | --- | --- | --- | --- | --- | --- |
# ஜபாலி உபநிடதம்

.]]
**ஜபாலி உபநிடதம்** (*Jabali Upanishad*) , ஒரு சமசுகிருத உரையும் இந்து மதத்தின் சிறிய உபநிடதங்களில் ஒன்றுமாகும். இது சாமவேதத்துடன் இணைக்கப்பட்டுள்ளது. சைவ உபநிடதங்களில் ஒன்றாக வகைப்படுத்தப்பட்டுள்ளது.  
இது ஒரு சிறிய உபநிடதமாகும். மேலும் இது ஜபாலி முனிவருக்கும் பிப்பலாத மகரிசிக்கும் இடையிலான உரையாடலாக கட்டமைக்கப்பட்டுள்ளது. மேலும் இது பிப்பலாத மகரிசி இறையியலை வழங்குவதில் குறிப்பிடத்தக்கது.  
அனுமனுக்கு இராமனால் விவரிக்கப்பட்ட முக்திகா எனும் 108 உபநிடதங்களின் தெலுங்கு மொழித் தொகுப்பில், இது 104 வது இடத்தில் பட்டியலிடப்பட்டுள்ளது.
# ஜபாலி உபநிடதம்

## உள்ளடக்கம்

பிப்பலாதா முனிவர் ஜபாலி முனிவரிடம் "ஜீவன் என்பது யார்? அதன் இறுதியான நிலை என்ன? யார் பசு? பதி யார்? மேலும் ஒருவர் எவ்வாறு இரட்சிப்பை அடைய முடியும்?" என வினா எழுப்புகிறார். இந்த கேள்விகளுக்கான பதில்களை தியானத்தின் மூலம் ஈசானன் (சிவனின் ஒரு வடிவம்) உணர்ந்தார் என்று ஜபாலி உறுதிப்படுத்துகிறார். பசுபதி, அல்லது சிவனே இறுதி உண்மை என்று உரையின் 8வது வசனம் கூறுகிறது.
# புக்கிட் ஜாலில் நெடுஞ்சாலை

**புக்கிட் ஜாலில் நெடுஞ்சாலை** <small>அல்லது</small> **பூச்சோங் சுங்கை பீசி நெடுஞ்சாலை** <small>அல்லது</small> **கூட்டரசு சாலை 217 (மலேசியா)** (ஆங்கிலம்: *Bukit Jalil Highway* <small>அல்லது</small> *Federal Route 217*; மலாய்: *Lebuhraya Bukit Jalil*) என்பது மலேசியா, கிள்ளான் பள்ளத்தாக்கு பகுதியில் ஒரு முக்கியமான நெடுஞ்சாலை ஆகும்.  
கட்டணமில்லா நெடுஞ்சாலையான இந்தச் சாலை சா ஆலாம் விரைவுச்சாலைக்கு அடுத்த இரண்டாவது பெரிய நெடுஞ்சாலையாகும். இது கிழக்கில் சுங்கை பீசி விரைவுச்சாலையை இணைக்கிறது; மேற்கில் பூச்சோங் ஜெயா அருகே டாமன்சாரா–பூச்சோங் விரைவுச்சாலையை இணைக்கிறது.
# புக்கிட் ஜாலில் நெடுஞ்சாலை

## பொது

இந்த நெடுஞ்சாலை கின்ராரா மற்றும் புக்கிட் ஜாலில் நகரங்களைக் கடந்து செல்கிறது.  
புக்கிட் ஜாலில் நெடுஞ்சாலையின் ‘0’ கிலோமீட்டர் (Kilometre Zero), சிலாங்கூர், பூச்சோங் அருகே பூச்சோங் ஜெயா சாலைச் சந்திப்பில் தொடங்குகிறது. பூச்சோங்கில் உள்ள பூச்சோங் நகர மையத்தில் ‘0’ கிலோமீட்டர் நினைவுச்சின்னம் அமைக்கப்பட்டுள்ளது.
# புக்கிட் ஜாலில் நெடுஞ்சாலை

## வரலாறு

இந்தப் புக்கிட் ஜாலில் நெடுஞ்சாலை, 1998-ஆம் ஆண்டு கோலாலம்பூரில் நடைபெற்ற காமன்வெல்த் விளையாட்டுப் போட்டிகளின் போது *(1998 Commonwealth Games),* சா ஆலாம் விரைவுச் சாலைக்கு அடுத்த நிலையில், புக்கிட் ஜாலில் தேசிய விளையாட்டு வளாகத்திற்குச் செல்லும் இரண்டாவது முக்கிய நெடுஞ்சாலையாக மாறியது.  
2004-ஆம் ஆண்டில், இந்த நெடுஞ்சாலை கூட்டரசு சாலை 217 (மலேசியா) என்று மலேசிய அரசிதழில் பதிவு செய்யப்பட்டது. வேக வரம்பு 90&nbsp;கி.மீ. வரை அனுமதிக்கப் படுகிறது.
# பரதாரியா

**பரதாரியா** (*Paratharia*) **அகிர்** என்பது இந்தியாவின் குஜராத் மாநிலத்தின் கச்சு மாவட்டத்தில் வசிக்கும் அகிர் சாதியின் கோத்ராவாகும்.
# பரதாரியா

## தோற்றம்

பரதாரியா அகிர் என்பது யதுவன்ஷி அகிரின் ஒரு கிளை ஆகும். இந்த சமூகத்தின் தாயகமான பரதர் பகுதியிலிருந்து இதன் பெயரைப் பெற்றதாக நம்பப்படுகிறது. இவர்களின் மரபுகளின்படி, இவர்கள் கிருட்டிணனுடன் மதுராவிலிருந்து சௌராட்டிராவின் பரதர் பகுதிக்குக் குடிபெயர்ந்தனர். இதன் பின்னர் பராத்தரியா நானூறு முதல் ஐந்நூறு ஆண்டுகளுக்கு முன்பு கச்சு நகருக்குக் குடிபெயர்ந்தனர். இவர்கள் இப்போது கச்சு மாவட்டத்தில் எண்பத்து நான்கு கிராமங்களில் பரவிக்காணப்படுகின்றனர். இவற்றில் முப்பத்து நான்கு புஜ் வட்டத்திலும், இருபத்தி நான்கு அஞ்சார் வட்டத்திலும் மற்றும் நகத்ரானாவில் உள்ள பன்னிரண்டு கிராமங்களிலும் உள்ளனர். ஒரு சிலர் சௌராட்டிராவிலும் காணப்படுகின்றனர். பரதாரியா அகிர் ஒரு தனித்துவமான பேச்சுவழக்கினை (மொழி) கொண்டுள்ளனர். இது இந்தி மற்றும் குசராத்தி போன்றது. இந்த மொழி பரதாரியா அகிருக்குக் குறிப்பிடப்பட்டதாக உள்ளது. குசராத்தியில் மச்சோயா, போரிச்சா *அகிர்*, சோராதியா அகொர் நகேரா அகிர் போன்ற பிற அகிர்கள் குசராத்தி மொழியினைப் பேசுகின்றனர்.
# பரதாரியா

## தற்போதைய சூழ்நிலை

பராத்தாரியா சமூகம் பல குலங்களைக் கொண்டுள்ளது. இவற்றில் முக்கியமானவை தங்கர், பாலா, பட்டா, ஜாதியா, கெராசியா, சாட், சாங்கா, ககல், தீலா, மாதா மற்றும் வர்சந்த் ஆகும். இந்த குலங்கள் ஒவ்வொன்றும் சம தகுதியினை உடையது. தங்களுக்குள் கலப்பு திருமணம் செய்து கொள்கின்றனர். அண்டையிலுள்ள இந்து சமூகங்களைப் போலவே, இச்சமூகமும் குலத் திருமணத்தை நடைமுறைப்படுத்துகிறது. பராத்தாரியா என்பது சிறு மற்றும் நடுத்தர விவசாயிகளின் சமூகமாகும். பால் விற்பனை இச்சமூகத்தின் முக்கியமான குலத்தொழிலாகும். இவர்கள் சிறிய எண்ணிக்கையிலான சிறு வணிகர்களாக உள்ளனர்.
# ஆப்கானித்தான் சனநாயகக் குடியரசு

**ஆப்கானித்தான் சனநாயகக் குடியரசு** என்பது 1978 முதல் 1992 வரையிலான ஆப்கானித்தான் மக்கள் சனநாயகக் கட்சியின் ஒரு கட்சி ஆட்சிமுறையின் போது இருந்த ஒரு ஆப்கான் அரசு ஆகும். இது 1987ஆம் ஆண்டு ஆப்கான் குடியரசு என பெயர் மாற்றம் செய்யப்பட்டது.  
தேர்ந்தெடுக்கப்படாத சர்வாதிகாரியான முகம்மது தாவூத் கானின் அரசை சௌர் புரட்சி மூலம் நீக்கிய பிறகு இக்கட்சி ஆட்சிக்கு வந்தது. 30 ஏப்ரல் 1978ஆம் ஆண்டு அரசாங்கத்தின் தலைவராக நூர் முகம்மது தராகி பதவியேற்றுக் கொண்டார். தராகி மற்றும் சௌர் புரட்சியின் அமைப்பாளரான அபிசுல்லா அமீன் ஆகியோர் தங்களது ஆட்சியின் போது பல சீர்திருத்தங்களை அறிமுகப்படுத்தினர். அதில் முக்கியமானவை நில மற்றும் திருமணச் சீர்திருத்தங்களாகும். இஸ்லாமிலிருந்து மாறும் தங்களது கொள்கைகளைச் செயல்படுத்தினார். சமூகவுடமையை ஆதரித்தனர். கானால் அறிமுகப்படுத்தப்பட்ட சீர்திருத்தங்களான அனைவருக்கும் இலவசக் கல்வி மற்றும் பெண்களுக்கு சம உரிமை போன்ற சீர்திருத்தங்களை அமீன் விரிவுபடுத்தினார். அதிகாரத்திற்கு வந்தவுடன் தராகி மற்றும் அமீன் தலைமையிலான கல்க் பிரிவு மற்றும் பப்ரக் கர்மாலால் தலைமை தாங்கப்பட்ட பர்சம் பிரிவு ஆகியவற்றுக்கிடையே அதிகாரப் போட்டி தொடங்கியது. கல்க் பிரிவினர் இதில் வெற்றி பெற்றனர். பர்சம் பிரிவினரில் பெரும்பாலானோர் கட்சியிலிருந்து இறுதியாக ஒழித்துக் கட்டப்பட்டனர். மிக முக்கியமான பர்சம் தலைவர்கள் கிழக்கு ஐரோப்பா மற்றும் சோவியத் ஒன்றியத்திற்கு நாடு கடத்தப்பட்டனர்.
# லீட் சுண்ணாம்புக்கல்

**லீட் சுண்ணாம்புக்கல்** (*Leete Limestone*) என்பது ஐக்கிய இராச்சியத்தின் வேல்ஸில் உள்ள ஒரு புவியியல் உருவாக்கம் ஆகும். இது கார்பனிபெரசுக் காலத்திற்கு முந்தைய புதைபடிமங்களைக் கொண்டுள்ளது. மெல்லிய சாம்பல் மற்றும் பச்சை மண் பாறைகள் மற்றும் அரிய நிலக்கரி இங்குக் காணப்படுகிறது.
# ஆப்கானித்தான் இஸ்லாமியக் குடியரசு

**ஆப்கானித்தான் இஸ்லாமியக் குடியரசு** என்பது 2004 முதல் 2021 வரை ஆப்கானித்தானை ஆண்ட ஒரு தலைவர் ஆளும் அரசு முறைமை ஆகும். தாலிபான்களால் ஆளப்பட்ட ஆப்கானித்தான் இஸ்லாமிய அமீரகத்தை, 2001ஆம் ஆண்டு ஆப்கானித்தான் மீதான ஐக்கிய அமெரிக்கப் படையெடுப்புக்குப் பின்னர் நிறுவப்பட்ட ஆப்கான் இடைக்கால அரசு (2001-2002) மற்றும் ஆட்சி மாற்ற அரசு (2002-2004) ஆகிய நிர்வாகங்களை மாற்றுவதற்காக இந்த அரசானது நிறுவப்பட்டது. எனினும், 15 ஆகத்து 2021ஆம் ஆண்டு ஆப்கானித்தானானது மீண்டும் தாலிபான்களால் கைப்பற்றப்பட்டது. ஐக்கிய அமெரிக்க வரலாற்றில் நீண்ட போரான 2001-2021ஆம் ஆண்டு போரின் முடிவை இது குறித்தது. அசரஃப் கனி அகமத்சய் தலைமையிலான இஸ்லாமியக் குடியரசு பதவியில் இருந்து தூக்கி எறியப்பட்டதற்கு இது இட்டுச் சென்றது. தாலிபான்களின் கட்டுப்பாட்டின் கீழ் இசுலாமிய அமீரகமானது மீண்டும் நிறுவப்பட்டது.
# கலகல்சித் மணல்பரப்பு யுத்தம்

**கலகல்சித் மணல்பரப்பு யுத்தம்** என்பது மங்கோலியாவின் பழங்குடியினங்களை ஒரே பதாகையின் கீழ் ஒன்றிணைக்கும் முயற்சியாகத் தெமுஜின் சண்டையிட்ட பல யுத்தங்களில் ஒன்றாகும். சமுக்கா மற்றும் தனது தந்தையின் ஆன்டாவான தொகுருல் கானுக்கு எதிராகத் தெமுஜின் இந்தச் சண்டையை நடத்தினார். அவர்கள் தெமுஜினுக்கு எதிராகத் திட்டம் தீட்டினர். தெமுஜின் இந்த யுத்தத்தில் வெற்றி பெற்றார். எனினும் அதிகமான இழப்பைச் சந்தித்தார். தெமுஜினின் 17 வயதுச் சிறுவனான ஒக்தாயி இந்த யுத்தத்தில் தொலைந்து விட்டான். அவன் போர்க்களத்தில் காயமடைந்து இருந்தான். *மங்கோலியர்களின் இரகசிய வரலாற்றின்* படி, தெமுஜினின் தத்துச் சகோதரனும் நண்பனுமான போரோகுலா யுத்தத்துக்குப் பிறகு ஒக்தாயியை மீட்டுக் கொண்டுவந்தார். தன் தந்தை தொகுருல் தன்னை விட தெமுஜினை அதிகம் மதிப்பதன் காரணமாக செங்குமுக்குப் பொறாமை ஏற்பட்டது. எனவே ஆட்களைக் கூட்டி வரத் தொகுருலிடம் செங்கும் கோரினான். தெமுஜினின் மூன்று உறவினர்கள் மற்றும் செங்குமுடன் இணைந்து சமுக்கா பழைய நாடோடிப் பேரரசை மீண்டும் ஒருங்கிணைக்கும் தெமுஜினின் குறிக்கோளைத் தடுக்கத் திட்டம் தீட்டினான்.
# கூட்டரசு சாலை 217 (மலேசியா)

**கூட்டரசு சாலை 217 (மலேசியா)**<small> அல்லது </small>**பூச்சோங் சுங்கை பீசி நெடுஞ்சாலை** <small>அல்லது </small>(ஆங்கிலம்: </small>*Federal Route 217*; மலாய்: *Lebuhraya Bukit Jalil*) என்பது மலேசியா, சிலாங்கூர், கிள்ளான் பள்ளத்தாக்குப் பகுதியில் ஒரு முக்கிய நெடுஞ்சாலை ஆகும்.  
இந்தச் சாலை சா ஆலாம் விரைவுச்சாலைக்கு அடுத்த நிலையில், இரண்டாவது பெரிய நெடுஞ்சாலையாகத் திகழ்கிறது. இந்தச் சாலை கிழக்கில் சுங்கை பீசி விரைவுச்சாலையை இணைக்கிறது; மேற்கில் பூச்சோங் அருகே டாமன்சாரா–பூச்சோங் விரைவுச்சாலையை இணைக்கிறது.
# கூட்டரசு சாலை 217 (மலேசியா)

## புக்கிட் சாலில் நெடுஞ்சாலை

கின்ராரா மற்றும் புக்கிட் சாலில் நகரங்களைக் கடந்து செல்லும் இந்தச் சாலை, மலேசியாவில் உருவாக்கப்பட்ட நெடுஞ்சாலைகளில் சற்றே பழமையானது.  
முன்பு காலத்தில் கோலாலம்பூரில் இருந்து பூச்சோங் செல்வதற்கு ஒரே ஒரு சாலைதான் இருந்தது. அதுதான் இந்த கோலாலம்பூர் - பூச்சோங் நெடுஞ்சாலை. பின்னர் காலத்தில் புக்கிட் சாலில் நெடுஞ்சாலையுடன் இணைக்கப் பட்டது.
# கூட்டரசு சாலை 217 (மலேசியா)

## பொது

புக்கிட் சாலில் நெடுஞ்சாலையின் ‘0’ கிலோமீட்டர் (Kilometre Zero), சிலாங்கூர், பூச்சோங் அருகே பூச்சோங் ஜெயா சாலைச் சந்திப்பில் தொடங்குகிறது. பூச்சோங்கில் உள்ள பூச்சோங் நகர மையத்தில் ‘0’ கிலோமீட்டர் நினைவுச்சின்னம் அமைக்கப்பட்டுள்ளது.  
இந்தப் புக்கிட் சாலில் நெடுஞ்சாலை, 1998-ஆம் ஆண்டு கோலாலம்பூரில் நடைபெற்ற காமன்வெல்த் விளையாட்டுப் போட்டிகளின் போது *(1998 Commonwealth Games),* சா ஆலாம் விரைவுச் சாலைக்கு அடுத்த நிலையில், புக்கிட் சாலில் தேசிய விளையாட்டு வளாகத்திற்குச் செல்லும் இரண்டாவது முக்கிய நெடுஞ்சாலையாக மாறியது.  
2004-ஆம் ஆண்டில், இந்த நெடுஞ்சாலை கூட்டரசு சாலை 217 (மலேசியா) என்று மலேசிய அரசிதழில் பதிவு செய்யப்பட்டது. வேக வரம்பு 90&nbsp;கி.மீ. வரை அனுமதிக்கப் படுகிறது.
# கூட்டரசு சாலை 217 (மலேசியா)

## கூட்டரசு சாலை 217 (மலேசியா) இடைச்சாலைகள்

| செல்லும்
இடம் |  |  |  |
| --- | --- | --- | --- |
| **0** | **பூச்சோங் ஜெயா இடைமாற்றம்** | **வடகிழக்கு**  
**பூச்சோங் சாலை** >>> **பெட்டாலிங் ஜெயா**  
ஜாலான் கிள்ளான் லாமா  
கூச்சாய் லாமா  
பெட்டாலிங் ஜெயா  
**டாமன்சாரா** >>> **பூச்சோங் விரைவுச்சாலை**  
**வடமேற்கு**  
கெப்போங்  
டாமன்சாரா  
பெட்டாலிங் ஜெயா  
பண்டார் சன்வே  
சா ஆலாம்  
கிள்ளான்  
புலாவ் இண்டா  
**தெற்கு**  
பூச்சோங்  
புத்ராஜெயா  
சைபர்ஜெயா  
கோலாலம்பூர் பன்னாட்டு வானூர்தி நிலையம் | } |
# விசா (நிறுவனம்)

**விசா** (*Visa Inc.*) என்பது அமெரிக்காவின் கலிபோர்னியா மாநிலத்தின் சான் பிரான்சிஸ்கோ நகரைத் தலைமையிடமாக கொண்டு செயல்படும் ஒரு பன்னாட்டு நிறுவனமாகும். கடன் அட்டை, பற்று அட்டை மற்றும் முன்பணம் செலுத்தப்பட்ட அட்டை மூலம் உலகம் முழுவதும் மின்னணு முறையில் பணபரிமாற்றத்திற்கான சேவைகளை இந்நிறுவனம் வழங்குகிறது.
# பிஎச்ஐஎம்

**பிஎச்ஐஎம்** அல்லது **பீம்** (*BHIM*) என்பது இந்தியத் தேசிய கொடுக்கல்கள் நிறுவனம் நிறுவனத்தால் உருவாக்கப்பட்ட கைபேசி செயலியாகும். இந்த செயலியின் பயன்பாடு ஒருமித்த கொடுக்கல் இணைப்பிடைமுகத்துக்கு (UPI) மேலே கட்டமைக்கப்பட்டுள்ளது. இந்திய அரசின் பணமில்லா பொருளாதாரம் ஊக்குவிப்பு நடவடிக்கையின் ஒரு பகுதியாக இந்த செயலி அறிமுகப்படுத்தப்பட்டது. இந்த செயலி மூலம் ஒருமித்த கொடுக்கல் இணைப்பிடை முகத்தை செயல்முறையைப் பயன்படுத்தும் எந்த ஒரு வங்கிக்கும் பணம் செலுத்த இயலும்.  
மின்னணுவியல் பணப்பை (Digital Wallet) நிறுவனங்கள் ஏற்கனவே ஒருவரிடம் இருந்து மற்றொருவருக்கோ அல்லது நிறுவனத்துக்கோ பணம் அனுப்பும் செயல்முறையை கொண்டிருந்தாலும், பீம் செயலி அவற்றில் இருந்து சற்று மாறுபட்டது. மின்னணுவியல் பணப்பை (Digital Wallet) பயன்படுத்த முன்னரே பணத்தை அச்செயலியில் ஏற்றிவைக்க வேண்டும். ஆனால் பீம் செயலியைக் கொண்டு ஒரு வங்கிக் கணக்கில் இருந்து மற்றொன்றுக்கு நேரடியாக அதுவும் உடனடியாக பணத்தை அனுப்பமுடியும்.
# வாசுகி சரக்கு தொடருந்து

**சூப்பர் வாசுகி** (**Super Vasuki**) 75வது சுதந்திரத் திருநாள் அமுதப் பெருவிழாவை ஒட்டி இந்திய இரயில்வே இயக்கிய மிக நீளமான சரக்குத் தொடருந்து ஆகும். தென்கிழக்கு மத்திய தொடருந்து மண்டலத்தின் கீழ் இயங்கும் வாசுகி சூப்பர் சரக்கு தொடருந்து, 3.5 கிலோ மீட்டர் நீளம், ஆறு என்ஜின்கள், 295 சரக்குப் பெட்டிகளுடன் சுமார் 27 ஆயிரம் டன் நிலக்கரியுடன், 75வது சுதந்திரத் திருநாள் அமுதப் பெருவிழாவையொட்டி, 15 ஆகஸ்டு 2022 அன்று, கோர்பா - நாக்பூர் இடையே 267 கிலோ மீட்டர் தொலைவிற்கு வெள்ளோட்டம் விடப்பட்டது. சூப்பர் வாசுகி சரக்கு ரயிலில் ஏற்றப்படும் நிலக்கரியைக் கொண்டு ஒரு நாளில், 3 ஆயிரம் மெகாவாட் மின்சாரம் உற்பத்தி செய்ய முடியும்.
# வாசுகி சரக்கு தொடருந்து

## இதனையும் காண்க

- 75வது சுதந்திரத் திருநாள் அமுதப் பெருவிழா
# 75வது சுதந்திரத் திருநாள் அமுதப் பெருவிழா

**75வது சுதந்திரத் திருநாள் அமுதப் பெருவிழா** (**75th Anniversary of Indian Independence** or **Azadi Ka Amrit Mahotsav**), இந்தியா விடுதலை அடைந்த 75வது ஆண்டு நாளை 12 மார்ச் 2021 முதல் 15 ஆகஸ்டு 2023 முடிய இந்தியா மற்றும் வெளிநாடுகளில் முழுவதும் திருநாளாகக் கொண்டாட இந்திய அரசு முடிவு எடுத்துள்ளது.. இத்திருநாளை கொண்டாடும் வகையில் 15 ஆகஸ்டு 2022 அன்று இந்தியாவின் 3.5 கிலோ மீட்டர் நீளமான வாசுகி சூப்பர் சரக்கு தொடருந்து வெள்ளோட்டம் விட்டு இந்திய இரயில்வே சாதனை படைத்தது.  
75வது சுதந்திரத் திருநாள் அமுதப் பெருவிழாவை ஒட்டி இந்தியா முமுவதும் வீடு தோறும் தேசியக் கொடியை ஏற்ற இந்தியப் பிரதமர் வேண்டுகோள் விடுத்துள்ளார். அஞ்சலகம் உட்பட பல இடங்களில் தேசியக் கொடி ரூபாய் 25-க்கு விற்பனை செய்யப்பட்டது.
# 75வது சுதந்திரத் திருநாள் அமுதப் பெருவிழா

## சுருக்கம்

75வது சுதந்திரத் திருநாள் அமுதப் பெருவிழாவிற்கு இந்திய அரசு ஐந்து மையக் கருத்துக்கள் கொண்டுள்ளது. அவைகள்:  
- **இந்திய விடுதலை இயக்கம்**:இது பிரித்தானியர்களிடமிருந்து இந்தியா சுதந்திரம் அடைய போராடிய எண்ணற்ற சுதந்திரப் போராட்ட வீரர்களை மையப்படுத்தி கொண்டாடுகிறது. இந்த கருப்பொருளின் கீழ் உள்ள நிகழ்ச்சிகளில் *பிர்சா முண்டா பிறந்த நாள்*, *நேதாஜி அறிவித்த சுதந்திர இந்தியாவின் தற்காலிக அரசாங்கத்தின் பிரகடனம்* போன்றவை அடங்கும்.
- **கருத்துக்கள்@75**: இந்த கருத்து, இந்தியாவை இதுவரை வடிவமைத்த மற்றும் அடுத்த 25 ஆண்டுகளுக்கு (இந்தியாவின் 100வது சுதந்திர நாள் வரை, '' என பெயரிடப்பட்டிருக்கும் கருத்துக்கள் மற்றும் இலட்சியங்களால் ஈர்க்கப்பட்ட நிகழ்ச்சிகள் மற்றும் நிகழ்வுகளை வெளிச்சத்திற்குக் கொணர்கிறது.
- **தீர்வு@75**: இது இந்தியாவின் தலைவிதியை வடிவமைப்பதற்கான கூட்டுத் தீர்மானம் மற்றும் உறுதியின் மீது கவனம் செலுத்துகிறது. இந்த கருப்பொருளின் கீழ் நிகழ்வுகள் மற்றும் நிகழ்ச்சிகளில் *அரசியலமைப்பு நாள், நல்லாட்சி வாரம்* போன்ற முன்முயற்சிகள் அடங்கும்.
- **செயல்கள்@75**: இது உலக அளவில் இந்தியாவைச் செதுக்குவதற்கு அரசாங்கம் தற்போது மேற்கொண்டு வரும் அனைத்து முயற்சிகளிலும் கவனம் செலுத்துகிறது. இதற்கு ஒரு பொன்மொழி உள்ளது: சப்கா சாத். சப்கா விகாஸ். சப்கா விஸ்வாஸ், சப்கா பிரயாஸ். இதன் கீழ் உள்ள நிகழ்வுகள் மற்றும் முன்முயற்சிகளில் *கதி சக்தி* - மல்டி-மாடல் இணைப்புக்கான தேசிய மாஸ்டர் பிளான், *பெண்கள் தொழில்முனைவோரை வளர்ப்பதற்கான ஒரு முன்முயற்சி* போன்றவை அடங்கும்.
- **சாதனைகள்@75**: இந்தியாவின் பண்டைய வரலாற்றிலிருந்து இன்றைய 75 வருட சுதந்திர நாடு வரை அடையப்பட்ட அனைத்து மைல்கற்கள் மற்றும் கூட்டு சாதனைகளை எடுத்துக்காட்டுகிறது., namely:
# 75வது சுதந்திரத் திருநாள் அமுதப் பெருவிழா

## இதனையும் காண்க

- இந்தியாவின் விடுதலை நாள்
- பிரிவினை கொடுமைகள் நினைவு நாள்
- சூப்பர் வாசுகி சரக்குத் தொடருந்து
# மல்கித் சிங் கீத்து

**மல்கித் சிங் கீத்து** (Malkit Singh Keetu) ஒரு இந்திய அரசியல்வாதி ஆவார். இவர் பர்னாலா சட்டமன்ற தொகுதியிலிருந்து 1997 மற்றும் 2002 ஆகிய ஆண்டுகளில் சிரோமணி அகாலி தளம் கட்சியின் சார்பில் போட்டியிட்டு சட்டமன்ற உறுப்பினராக இரு முறை தேர்வு செய்யப்பட்டார். மல்கித் சிங் கீத்து அவர்கள் 2012ஆம் வருடம் அக்டோபர் மாதம் 29 ஆம் தேதி அவருடைய 65 வயதில் குடும்பப் பகை காரணமாக கொல்லப்பட்டார்.
# டார்வினியவாதம்

, 1868]]  
**டார்வினியவாதம்** (ஆங்கிலம்: Darwinism) என்பது ஆங்கில இயற்கையியலாளர் சார்லஸ் டார்வின் (1809–1882) உள்ளிட்டோரால் உருவாக்கப்பட்ட உயிரியல் பரிணாமக் கோட்பாடாகும். அனைத்து வகையான உயிரினங்களும் அவ்வுயிரின வகையைச் சேர்ந்த தனிநபரின் போட்டியிட்டு, உயிர்வாழ்ந்து, இனப்பெருக்கம் செய்யும் திறனை அதிகரிக்கக்கூடிய சிறிய, மரபுவழி மாறுபாடுகளின் இயற்கையான தேர்வின் மூலம் உருவாகின்றன என்பதே டார்வினியவாதம் ஆகும். இது **டார்வினியக் கோட்பாடு** என்றும் **டாரிவினிய பரிணாமம்** என்றும் **டார்வினிசம்** என்றும் அழைக்கப்படுகிறது. இதன் உண்மையுருவில் இக்கோட்பாடானது உயிரினங்களின் மாற்றம் அல்லது பரிணாம வளர்ச்சியின் பரந்த கருத்துகளோடு கூட டார்வினின் கோட்பாடுகளுக்கு முந்தைய கருத்துக்களையும் உள்ளடக்கியது. இது 1859-ல் டார்வின் தனது *ஆன் தி ஆரிஜின் ஆவ் ஸ்பீசீஸ்* என்ற நூலினை வெளியிடப்பட்ட பிறகு அறிவியல் உலகின் பொது அங்கீகாரத்தைப் பெற்றது. ஆங்கில உயிரியலாளர் தாமஸ் ஹென்றி ஹக்ஸ்லி ஏப்ரல் 1860-ல் *டார்வினிசம்* என்ற சொல்லை உருவாக்கினார்.
# டார்வினியவாதம்

## தரவுகள்

-
-
-
-
- Retrieved 2015-11-17.
-
-
# திரான்டுயல்

**திரான்டுயல்** என்பவர் ஆங்கில எழுத்தாளர் ஜே. ஆர். ஆர். டோல்கீன் என்பவரால் உருவாக்கப்பட்ட ஒரு கனவுருப்புனைவு கதாபாத்திரம் ஆகும். இவரின் முதல் தோற்றம் த காபிட்பிட்டில் துணைக் கதாபாத்திரமாகத் அறிமுகப்படுத்தப்பட்டது, அங்கு இவர் மிர்க்வுட்டின் வனப்பகுதியில் வாழ்ந்த எல்வு இனத்தின் ஆட்சியாளரான எல்வென்கிங் என்று அழைக்கப்படுகிறார். இந்தப் பாத்திரம் த லோட் ஒவ் த ரிங்ஸ் என்ற கதையிலும் சரியாகப் பெயரிடப்பட்டுள்ளது,  
இந்த கதாபாத்திரத்திற்கு உயிர் கொடுக்கும் விதமாக நடிகர் லீ பேஸ் என்பவர் அன் அன்எக்ஸ்பெக்டட் ஜெர்ன்னி (2012), த டெசோலேசன் ஆப் சிமாக் (2013) மற்றும் த பாட்டிலே ஆப் த பைவ் அர்மிசு (2014) போன்ற திரைப்படங்களில் நடித்துள்ளார். இவரின் நடிப்பு ரசிகர்கள் மற்றும் விமர்சகர்கள் மத்தியில் நல்ல வரவேற்பை பெற்றுள்ளது.